होम >> विस्‍तार कार्यक्रम >> कम्‍युनिटी आउटरीच एक्‍टीविटीज >> शिक्षा का सवाल अभियान
अन्‍य नागरिक समुदायों और गैरसरकारी संगठनों के साथ राजस्‍थान पत्रिका द्वारा लॉन्‍च किए गए वर्ष भर लंबे शिक्षा का सवाल और सूचना एवं रोजगार अधिकार अभियान, नागरिकों द्वारा समस्‍त राजस्‍थान में सरकारी स्‍कूलों और सार्वजनिक शिक्षा की मॉनीटरिंग करने का माध्‍यम है। इस अभियान के पहले चरण में देश भर के विभिन्‍न विश्‍वविद्यालयों के छात्रों को आमंत्रित किया गया और उन्‍हें राजस्‍थान के 33 जिलों में नियुक्‍त किया गया। इन्‍द्रप्रस्‍थ महिला महाविद्यालय की 5 छात्राओं ने भी इसके लिए अपनी स्‍वैच्छिक सेवाएँ प्रदान कीं और भरतपुर, जोधपुर और सीकर जिलों में एक माह व्‍यतीत किया। इस पूरे माह में इन छात्राओं ने माता-पिता और अभिभावकों तथा स्‍थानीय लोगों को अपने आसपास के स्‍कूलों में आर.टी.आई. लिखने के लिए प्रेरित किया जिससे कि संबंधित स्‍कूल में पेयजल, शौचालयों, शिक्षकों की उपयुक्‍त संख्‍या, भवन, आदि के संबंध में सूचना प्राप्‍त की जा सके। इन्‍द्रप्रस्‍थ महिला महाविद्यालय की छात्राओं ने उन्‍हें आबंटित क्षेत्रों में कुल 100 आर.टी.आई. फाइल करने में सहायता की। शिक्षा का सवाल अभियान का दिल्‍ली चैप्‍टर भी आरंभ हो गया है जिसमें स्‍वयंसेवक राजधानी की सार्वजनिक शिक्षा प्रणाली की समस्‍याओं से संबंधित सूचना एकत्र करने के लिए सरकारी स्‍कूलों और बस्तियों का दौरा करते हैं।